News Update: ไม่มีใครแก่เกินไปสำหรับ ‘แฮปปี้มีล’ McDonald's ออกคอลเลกชั่นเอาใจผู้ใหญ่ ร่วมมือกับ Cactus Plant Flea Market - FINNOMENA
ไม่มีใครแก่เกินไปสำหรับชุด ‘แฮปปี้มีล’ McDonald's ออกชุดแฮปปี้มีลสำหรับผู้ใหญ่ ชวนย้อนวัยรำลึกความหลังกับกล่องกระดาษแข็งสีแดงหน้ายิ้มที่คนส่วนใหญ่ไม่ได้ซื้อเพราะหิว แต่ซื้อเพราะอยากได้ของเล่นที่แถมมาด้วย
30 ก.ย. 2565

ไม่มีใครแก่เกินไปสำหรับชุด ‘แฮปปี้มีล’ McDonald’s ออกชุดแฮปปี้มีลสำหรับผู้ใหญ่ ชวนย้อนวัยรำลึกความหลังกับกล่องกระดาษแข็งสีแดงหน้ายิ้มที่คนส่วนใหญ่ไม่ได้ซื้อเพราะหิว แต่ซื้อเพราะอยากได้ของเล่นที่แถมมาด้วย
McDonald’s ร่วมมือกับแบรนด์สตรีทแวร์อย่าง Cactus Plant Flea Market ออกแฮปปี้มีลเวอร์ชั่นพิเศษ ‘ The Cactus Plant Flea Market Box’ ซึ่งของเล่นแปลกตาจากเดิม เพราะต้องการดึงดูดกลุ่มผู้ใหญ่ด้วยแนวเรโทร โดยจะเริ่มวางขายในวันที่ 3 ต.ค. นี้
สำหรับเมนูในชุดพิเศษนี้ก็แตกต่างจากชุดคลาสสิคที่ปกติจะเป็นชีสเบอร์เกอร์หรือแมคนักเก็ตไก่แค่ 4 ชิ้น ซึ่งคงไม่พออิ่มท้องสำหรับผู้ใหญ่ โดยแฮปปี้มีลชุดพิเศษนี้จะมีทั้งบิ๊กแม็คหรือแมคนักเก็ตไก่ 10 ชิ้น พร้อมด้วยน้ำอัดลมและเฟรนช์ฟรายส์
สำหรับของเล่นที่แถมไปในกล่องนั้นจะมีให้เลือกสะสม 4 แบบคือ Grimace, Hamburglar, Birdie รวมถึง Cactus Buddy ซึ่งเป็นคาแรคเตอร์คลาสสิคแต่จะมี 4 ตา
ประธานฝ่ายการตลาดของ McDonald’s ระบุว่า บริษัทได้นำประสบการณ์ที่ชวนให้คิดถึงที่สุดครั้งหนึ่งมาทำการนำเสนอในรูปแบบใหม่แก่แฟนๆ ที่เป็นผู้ใหญ่
นอกจากชุดแฮปปี้มีลแล้ว บริษัทยังเตรียมเปิดตัวเสื้อผ้าและสินค้ารุ่นลิมิเต็ดอิดิชั่นบนเว็บไซต์อีกด้วย
อ้างอิง:
https://www.cnbc.com/2022/09/29/mcdonalds-is-rolling-out-a-nostalgic-new-happy-meal-for-adults.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
McDonald
News Update
แฮปปี้มีล
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA